CELEX: 32005R1199
Language: fi
Date: 2005-07-22 00:00:00
Title: Komission asetus (EY) N:o 1199/2005, annettu 22 päivänä heinäkuuta 2005, tiettyjen tavaroiden luokittelusta yhdistettyyn nimikkeistöön

27.7.2005   
            
            
               FI
            
            
               Euroopan unionin virallinen lehti
            
            
               L 195/3
            
         
      KOMISSION ASETUS (EY) N:o 1199/2005,
   annettu 22 päivänä heinäkuuta 2005,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2), 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä heinäkuuta 2005.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna neuvoston asetuksella (EY) N:o 493/2005 (EUVL L 82, 31.3.2005, s. 1).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 648/2005 (EUVL L 117, 4.5.2005, s. 13).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Lattianpäällysteenä käytettävä levy, jonka koostumus on seuraava:
                              
                                          —
                                       
                                       
                                          pintakerros on parkettilaattaa jäljittelevä, valokuvattu puukuvio paperilla, päällystetty melamiinihartsilla;
                                       
                                    
                                          —
                                       
                                       
                                          ydinkerros on valmistettu puisesta kuitulevystä, tiheys suurempi kuin 0,8 g/cm3, joka on pontattu (lukkopontti);
                                       
                                    
                                          —
                                       
                                       
                                          pohjakerros on kyllästettyä paperia.
                                       
                                    (Ks. valokuva A)) (1)
                              
                           
                        
               
                  4411 19 90
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön määräysten sekä CN-koodien 4411, 4411 19 ja 4411 19 90 nimiketekstien mukaisesti.
                  Pinta, jolla on vain koristemerkitys, ei anna tuotteelle sen olennaista luonnetta.
                  Olennaisen luonteen antaa kuitulevyä oleva ydinkerros. Ks. myös nimikettä 4411 koskevat HS-selitykset.
                  Tuote ei kuulu nimikkeisiin 4412 ja 4418, koska pinta ei ole valmistettu puusta.
               
            
                  
                              2.
                           
                           
                              Lattianpäällysteenä käytettävä levy, joka koostuu kolmesta puukerroksesta (kokonaispaksuus 7 mm).
                              Pintakerros on valmistettu kahdesta rivistä tammirimoja, joiden paksuus on 0,6 mm.
                              Välikerros on valmistettu HDF-levystä.
                              Pohjakerros on valmistettu havupuusta (paksuus 0,6 mm).
                              Välikerros on pontattu (lukkopontti).
                              (Ks. valokuva B)) (1)
                              
                           
                        
               
                  4412 29 80
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten ja CN-koodien 4412, 4412 29 ja 4412 29 80 nimiketekstien mukaisesti.
                  Tuotteen pintakerroksen katsotaan olevan nimikettä 4412 koskevissa HS-selityksissä ja yhdistetyn nimikkeistön selittävissä huomautuksissa tarkoitettua ohutta vaneria.
               
            
                  
                              3.
                           
                           
                              Lattianpäällysteenä käytettävä levy, joka koostuu kolmesta massiivipuukerroksesta (kokonaispaksuus 14 mm).
                              Pintakerros on valmistettu kolmesta rivistä tammirimoja, joiden paksuus on 3 mm.
                              Välikerros ja pohjakerros on valmistettu havupuusta.
                              Välikerros on pontattu (lukkopontti).
                              (Ks. valokuva C)) (1)
                              
                           
                        
               
                  4418 30 91
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten ja CN-koodien 4418, 4418 30 ja 4418 30 91 nimiketekstien mukaisesti.
                  Tuotteen pintakerroksen ei katsota olevan nimikettä 4412 koskevissa HS-selityksissä ja yhdistetyn nimikkeistön selittävissä huomautuksissa tarkoitettua ohutta vaneria.
               
            
                  A)
               
               
                  
                     
               
            
                  B)
               
               
                  
                     
               
            
                  C)
               
               
                  
                     
               
            
         (1)  Valokuvat ovat ainoastaan ohjeellisia.